ddrg/super_eurlex huggingface dataset:
Uredba Sveta (EGS) št. 3620/87

z dne 30. novembra 1987

o sklenitvi Sporazuma med Evropsko gospodarsko skupnostjo in vlado Ljudske republike Angola o ribolovu v obalnih vodah Angole

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker sta 30. aprila 1987 Skupnost in Angola s pogajanji uskladili in parafirali Sporazum o ribolovu v obalnih vodah Angole, ki ribičem iz Skupnosti zagotavlja možnosti ribolova v vodah, nad katerimi ima Angola suverenost ali so pod njeno jurisdikcijo;

ker je odobritev tega sporazuma v interesu Skupnosti,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in vlado Ljudske republike Angola o ribolovu v obalnih vodah Angole.

Besedilo Sporazuma je priloženo tej uredbi.

Člen 2

Predsednik Sveta je pooblaščen, da uradno imenuje osebe, poblaščene za podpis Sporazuma, da bi zavezali Skupnost [2].

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1987

Za Svet

Predsednik

N. Wilhjelm

[1] UL C 305, 16.11.1987.

[2] Datum začetka veljavnosti Sporazuma bo generalni sekretariat Sveta objavil v Uradnem listu Evropskih skupnosti.

--------------------------------------------------
Uredba Komisije (EGS) št. 3692/87

z dne 9. decembra 1987

o spremembi Uredbe (EGS) št. 2288/83 o seznamu bioloških in kemičnih snovi iz člena 60(1)(b) Uredbe Sveta (EGS) št. 918/83 o sistemu oprostitev carin v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 918/83 z 28. marca 1983 o sistemu oprostitev carin v Skupnosti [1], spremenjene z Uredbo Komisije (EGS) št. 3691/87 [2], in zlasti člena 143(1) Uredbe,

ob upoštevanju Uredbe Sveta (EGS) št. 2658/87 z 23. julija 1987 o tarifni in statistični nomenklaturi in o skupni carinski tarifi [3] in zlasti člena 15 Uredbe,

ker klasifikacija bioloških in kemičnih snovi, določena v seznamu Priloge k Uredbi Komisije (EGS) št. 2288/83 [4], nazadnje spremenjena z Uredbo (EGS) št. 2340/86 [5], temelji na uporabi Nomenklature Sveta za carinsko sodelovanje; ker je Svet za carinsko sodelovanje 14. junija 1983 odobril Mednarodno konvencijo o usklajenem opisu blaga in sistemu šifrskih oznak (v nadaljevanju "HS"); ker je določeno, da bo z veljavnostjo od 1. januarja 1988 dalje, v zvezi z mednarodno trgovino, HS nadomestil sedanjo nomenklaturo;

ker je treba sprejeti klasifikacijo tega blaga, v kolikor mora slednja temeljiti na uporabi HS,

SPREJELA NASLEDNJO UREDBO:

Člen 1

Priloga Uredbe (EGS) št. 2288/83 se nadomesti s Prilogo te uredbe.

Člen 2

Ta uredba začne veljati tretji dan po objavi v Uradnem listu Evropskih skupnosti.

Začne se uporabljati od 1. januarja 1988 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. decembra 1987

Za Komisijo

Cockfield

Podpredsednik

[1] UL L 105, 23.4.1983, str. 1.

[2] UL L 347, 11.12.1987, str. 8

[3] UL L 256, 7.9.1987, str. 1.

[4] UL L 220, 11.8.1983, str. 13.

[5] UL L 203, 26.7.1986, str. 15.

--------------------------------------------------

PRILOGA

PRILOGA

Sklicna št. | Številka HS | Opis |

| 28459090 | helij-3 |

| 28459090 | (kisik-18) voda |

20273 | 29012990 | 3-metilpent-1-en |

20274 | 29012990 | 4- metilpent -1-en |

20275 | 29012990 | 2- metilpent - 2-en |

20276 | 29012990 | 3- metilpent - 2-en |

20277 | 29012990 | 4- metilpent - 2-en |

25634 | 29021910 | P-menta-1 (7), 2-dien beta-felandren |

14769 | 29036900 | 4,4'-dibromobifenil |

17305 | 29041000 | etil metansulfonat |

14364 | 29239000 | dekametonbromid (INN) |

20641 | 29269090 | 1-naftonitril |

20642 | 29269090 | 2-naftonitril |

22830 | 29362100 | retinil acetat |

21887 | 35079000 | fosfoglukomutaza |

--------------------------------------------------
Uredba Komisije (EGS) št. 4006/97

z dne 23. decembra 1987,

o spremembi Protokola št. 4 o bombažu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila spremenjena z Uredbo (EGS) št. 3985/87 [2]in zlasti člena 15 Uredbe,

ker Uredba Sveta (EGS) št. 2658/87 uvaja, z učinkom od 1. januarja 1988, kombinirano nomenklaturo blaga na podlagi Harmoniziranega sistema, ki bo izpolnil zahteve skupne carinske tarife in nomenklature blaga za zunanjetrgovinsko statistiko Skupnosti;

ker je zato treba poimenovanje blaga in tarifne številke, ki so navedene v Protokolu Sveta št. 4 z dne 24. maja 1979 o bombažu [3], prilagoditi izrazom kombinirane nomenklature; ker te prilagoditve ne zahtevajo nikakršne vsebinske spremembe,

SPREJELA NASLEDNJO UREDBO:

Člen 1

Protokol št. 4/79 o bombažu se spremeni:

Prva določba protokola št. 4 se nadomesti z naslednjim:

"1. Ta protokol zadeva nemikan ali nečesan bombaž, ki sodi v številko 5201 00 kombinirane nomenklature."

Člen 2

Ta uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1987

Za Komisijo

Frans Andriessen

Podpredsednik

[1] UL L 256, 7.9.1987, str. 1.

[2] UL L 376, 31.12.1987, str. 1.

[3] UL L 291, 19.11.1979, str. 174.
Uredba Sveta (EGS) št. 4143/87

z dne 14. decembra 1987

o sklenitvi Sporazuma med Evropsko gospodarsko skupnostjo in Islamsko republiko Mavretanijo o ribolovu od obale Mavretanije in o sprejetju določb za uporabo tega sporazuma

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 155(2)(b) Akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta Skupnost in Mavretanija s pogajanji uskladili Sporazum, ki je bil parafiran 14. maja 1987, o ribolovu od obale Mavretanije, ki predvideva možnosti ribolova za ribiče iz razširjene Skupnosti v vodah, nad katerimi ima Mavretanija suverenost ali so pod njeno jurisdikcijo;

ker mora Svet v skladu s členom 155(2)(b) Akta o pristopu, kadar sprejema odločitve, za vsak primer posebej določiti ustrezne postopke za popolno ali delno upoštevanje interesov Kanarskih otokov, zlasti ob sklepanju sporazumov o ribolovu s tretjimi državami; ker je v tem primeru treba določiti navedene postopke;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in Islamsko republiko Mavretanijo o ribolovu od obale Mavretanije.

Besedilo Sporazuma je priloženo tej uredbi.

Člen 2

Da bi upoštevali interese Kanarskih otokov, se uporabljajo Sporazum in predpisi skupne ribiške politike o ohranitvi in upravljanju ribolovnih virov v okviru, ki je potreben za uresničevanje Sporazuma, tudi za plovila, ki plujejo pod špansko zastavo in so stalno vpisana v registre pristojnih organov na lokalni ravni (registros de base) na Kanarskih otokih, kakor je takšen vpis določen v opombi 6 v Prilogi I k Uredbi Sveta (EGS) št. 570/86 z dne 24. februarja 1986 o opredelitvi pojma "proizvodi s poreklom" in načinih upravnega sodelovanja pri trgovini med carinskim ozemljem Skupnosti, Ceuto in Melillo ter Kanarskimi otoki [3].

Člen 3

Predsednik Sveta je pooblaščen, da uradno imenuje osebe, pooblaščene za podpis Sporazuma, da bi zavezali Skupnost.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1987

Za Svet

Predsednik

Lars P. Gammelgaard

[1] UL C 269, 8.10.1987, str. 7.

[2] UL C 305, 16.11.1987.

[3] UL L 56, 1.3.1986, str. 1.

--------------------------------------------------
Uredba Komisije (EGS) št. 3998/87

z dne 23. decembra 1987

o spremembi Uredbe (EGS) št. 1696/71 o skupni ureditvi trga za hmelj

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske Skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], kakor je bila spremenjena z Uredbo (EGS) št. 3985/87 [2], in zlasti člena 15 Uredbe,

ker vzpostavlja Uredba Sveta (EGS) št. 2658/87 z veljavnostjo od 1. januarja 1988 kombinirano nomenklaturo blaga, temelječo na harmoniziranem sistemu, ki bo izpolnjevala zahteve Skupne carinske tarife in nomenklature blaga za zunanjetrgovinsko statistiko Skupnosti;

ker je treba zaradi tega izraziti poimenovanje blaga in tarifnih številk iz Uredbe Sveta (EGS) št. 1696/71 [3], nazadnje spremenjeni z Uredbo (EGS) št. 3800/85 [4], v skladu z izrazi kombinirane nomenklature; ker te prilagoditve ne zahtevajo nobene bistvene spremembe,

SPREJELA NASLEDNJO UREDBO:

Člen 1

V členu 1 se odstavka (1) in (2) Uredbe (EGS) št. 1696/71 nadomestita z naslednjim:

"1. Vzpostavi se skupna ureditev trga za hmelj, ki zajema naslednje proizvode:

Oznaka KN | Poimenovanje blaga |

1210 | Hmelj, svež ali sušen, vključno zdrobljen ali zmlet ali v peletih, lupulin |

2. Pravila v zvezi s trženjem in trgovino s tretjimi državami se uporabljajo tudi za naslednje proizvode:

Oznaka KN | Poimenovanje blaga |

13021300 | Rastlinski sokovi in ekstrakti hmelja" |

Člen 2

Ta uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1987

Za Komisijo

Frans Andriessen

Podpredsednik

[1] UL L 256, 7.9.1987, str. 1.

[2] UL L 376, 31.12.1978, str. 1.

[3] UL L 175, 4.8.1971, str. 1.

[4] UL L 367, 31.12.1985, str. 32.

--------------------------------------------------
Uredba Komisije (EGS) št. 569/87

z dne 26. februarja 1987

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 231/87 [2], in zlasti člena 6(7) Uredbe,

ker člen 5 Uredbe Komisije (EGS) št. 3143/85 [3], kakor je bila nazadnje spremenjena z Uredbo (EGS) št. 3157/86 [4], določa sestavo in označevanje zgoščenega masla, z namenom, da se loči od ostalih vrst masla; ker je glede na pridobljene izkušnje priporočljivo v francoski različici besedila, ki se uporablja na pakiranjih zgoščenega masla, predvideti dodatno obliko besedila, ki jo bo potrošnik verjetno bolj razumel;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Peti alineji člena 5(4) Uredbe Komisije (EGS) št. 3143/85 se doda naslednje: "ali "beurre cuisinier",".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 1987

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 25, 28.1.1987, str. 3.

[3] UL L 298, 12.11.1985, str. 9.

[4] UL L 294, 17.10.1986, str. 8.

--------------------------------------------------
Uredba Sveta (EGS) št. 3618/87

z dne 30. novembra 1987

o sklenitvi Sporazuma v obliki izmenjave pisem med Evropsko gospodarsko skupnostjo in Republiko Tunizijo o spremembi Sporazuma o nekaterih vinih s poreklom iz Tunizije, upravičenih do označbe porekla

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju Sporazuma o sodelovanju med Evropsko gospodarsko skupnostjo in Republiko Tunizijo, ki je bil podpisan 25. aprila 1976, in zlasti člena 20(2) in (3) Sporazuma,

ker je Svet z Uredbo (EGS) št. 2457/78 [1] v imenu Skupnosti odobril Sporazum v obliki izmenjave pisem med Evropsko gospodarsko skupnostjo in Republiko Tunizijo o nekaterih vinih s poreklom iz Tunizije, upravičenih do označbe porekla; ker je bil z navedenim sporazumom sestavljen seznam vin, ki se lahko uvozijo v Skupnost brez uvoznih dajatev v mejah letne tarifne kvote 50000 hektolitrov;

ker so vina, ki nosijo označbo "Coteaux d’Utique", priznana kot tista, ki so upravičena do registrirane označbe porekla (appellation d’origine controlée), skladno z Uredbo Komisije (EGS) št. 997/81 [2], kakor je bila spremenjena z Uredbo (EGS) št. 1224/83 [3],

SPREJEL NASLEDNJO UREDBO:

Člen 1

Sporazum v obliki izmenjave pisem med Evropsko gospodarsko skupnostjo in Republiko Tunizijo o spremembi Sporazuma o nekaterih vinih s poreklom iz Tunizije, ki so upravičena do označbe porekla, je odobren v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta se pooblasti za imenovanje osebe, pooblaščene za podpis sporazuma, ki zavezuje Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se z veljavnostjo od 1. novembra 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. novembra 1987

Za Svet

Predsednik

N. Wilhjelm

[1] UL L 296, 21.10.1978, str. 1.

[2] UL L 106, 16.4.1981, str. 1.

[3] UL L 134, 21.5.1983, str. 1.

--------------------------------------------------
Uredba Komisije (EGS) št. 4005/87

z dne 23. decembra 1987

o spremembah Uredbe (EGS) št. 845/72 o posebnih ukrepih za spodbujanje gojenja sviloprejk

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in Skupni carinski tarifi [1], kakor je bila spremenjena z Uredbo (EGS) št. 3985/87 [2], in zlasti člena 15 Uredbe,

ker je bila z Uredbo Sveta (EGS) št. 2658/87 z veljavnostjo od 1. januarja 1988 določena kombinirana nomenklatura blaga na temelju harmoniziranega sistema, ki bo ustrezala zahtevam Skupne carinske tarife in zahtevam nomenklature blaga za zunanjetrgovinsko statistiko Skupnosti;

ker je kot posledico tega treba opisati blago in tarifne številke, ki se pojavljajo v Uredbi Sveta (EGS) št. 845/72 [3], v skladu s pogoji kombinirane nomenklature; ker te prilagoditve ne zahtevajo nobenih dopolnil osnove,

SPREJELA NASLEDNJO UREDBO:

Člen 1

Člen 1(1) Uredbe (EGS) št. 845/72 se nadomesti:

"1. Z namenom, da bi spodbudili delovanje trgovinskih in združenih trgovinskih organizacij, s katerim bi olajšali prilagoditev dobave zahtevam trga, se lahko sprejmejo ukrepi Skupnosti za izboljšanje kakovosti v zvezi s sviloprejkami, ki sodijo v podštevilko 01060099 kombinirane nomenklature, in v zvezi z jajčeci sviloprejke, ki sodijo v podštevilko 05119990 kombinirane nomenklature."

Člen 2

Ta uredba začne veljati 1. januarja 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1987

Za Komisijo

Frans Andriessen

Podpredsednik

[1] UL L 256, 7.9.1987, str. 1.

[2] UL L 376, 31.12.1987, str. 1.

[3] UL L 100, 27.4.1972, str. 1.

--------------------------------------------------
Uredba Sveta (EGS) št. 2095/87

z dne 13. julija 1987

o spremembi Uredbe (EGS) št. 1883/78 o splošnih pravilih za financiranje intervencij s strani Jamstvenega oddelka Evropskega kmetijskega usmerjevalnega in jamstvenega sklada

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1], kakor je bila nazadnje spremenjena z Uredbo (EGS) št. 3769/85 [2], in zlasti člena 3(2) Uredbe,

ob upoštevanju predloga Komisije,

ker je seznam ukrepov, ki predstavljajo intervencije za stabiliziranje kmetijskih trgov po členu 3(1) Uredbe (EGS) št. 729/70, dan v Prilogi k Uredbi (EGS) št. 1883/78 [3], kakor je bila nazadnje spremenjena z Uredbo (EGS) št. 801/87 [4]; ker je to prilogo Svet redno ažuriral;

ker bi bilo glede na to, da Svet in Komisija pogosto spreminjata ukrepe, namenjene za stabiliziranje trgov, in zaradi potrebe po pogostejšem ažuriranju seznama vseh teh ukrepov ter zgolj pojasnjevalnega značaja tega seznama primerno poskrbeti za njegovo enostavnejše sestavljanje in ažuriranje, da bi bili navedeni ukrepi stalno v skladu s pravili, ki se uporabljajo v okviru skupnih ureditev kmetijskih trgov,

SPREJEL NASLEDNJO UREDBO:

Člen 1

Člen 1 Uredbe (EGS) št. 1883/78 se nadomesti:

"Člen 1

Seznam ukrepov, skladnih s konceptom intervencij, namenjenih za stabiliziranje kmetijskih trgov v smislu člena 3(1) Uredbe (EGS) št. 729/70, sestavi Komisija po postopku iz člena 13 navedene uredbe in se objavi v Uradnem listu Evropskih skupnosti, serija L."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 13. julija 1987

Za Svet

Predsednik

B. Schall Holberg

[1] UL L 94, 28.4.1970, str. 13.

[2] UL L 362, 31.12.1985, str. 17.

[3] UL L 216, 5.8.1978, str. 1.

[4] UL L 79, 21.3.1987, str. 14.

--------------------------------------------------
Uredba Komisije (EGS) št. 3522/87

z dne 24. novembra 1987

o prikazovanju načina prevoza v statistiki trgovine med državami članicami

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2954/85 dne 22. oktobra 1985 o nekaterih ukrepih za standardizacijo in poenostavitev statistike trgovine med državami članicami [1], in zlasti členov 8 in 10 Uredbe,

ker je bil v skladu z Uredbo sveta (EGS) št. 679/85 [2] uveden vzorec obrazca za uporabo v blagovni menjavi v Skupnosti; ker ta vzorec predvideva, da je prikazovanje podatkov glede načina prevoza v skladu z določbami, ki jih je o tej zadevi sprejel Svet v Uredbi (EGS) št. 2954/85; ker se navedene uredbe uporabljajo od 1. januarja 1988; ker se zato zdi, da je dobro sprejeti ta datum za razširitev statističnega poročila o trgovini med državami članicami, da zajame način prevoza;

ker so ukrepi, opredeljeni v tej uredbi, v skladu z mnenjem Odbora za statistiko zunanje trgovine,

SPREJELA NASLEDNJO UREDBO:

Člen 1

Od 1. januarja 1988 Skupnost in države članice podatkom, ki jih pripravljajo v skladu s členom 8(1) Uredbe (EGS) št. 2954/85, dodajo podatek "način prevoza" iz člena 5(g) navedene uredbe.

Člen 2

Razen v primeru uporabe postopka, predpisanega v členu 41 Uredbe Sveta (EGS) št. 1736/75 [3], ureditve za pošiljanje statističnih rezultatov, ki jih države članice pošiljajo Komisiji in so razčlenjeni po načinu prevoza, vključno z referenčnim obdobjem, periodičnostjo, časovnim razmikom pošiljanja in, kjer je to primerno, pogoji za njihovo pripravo za namene pošiljanja, temeljijo na praksi, sprejeti za uporabo člena 38(2) navedene uredbe.

Člen 3

Uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. novembra 1987

Za Komisijo

Peter Schmidhuber

Član Komisije

[1] UL L 285, 25.10.1985, str. 1.

[2] UL L 79, 21.3.1985, str. 7.

[3] UL L 183, 14.7.1975, str. 3.

--------------------------------------------------
Uredba Komisije (EGS) št. 3858/87

z dne 22. decembra 1987

o spremembi Uredbe (EGS) št. 1351/72 o priznavanju skupin proizvajalcev hmelja

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3800/85 [2], in zlasti člena 7(5) Uredbe

ker Uredba Komisije (EGS) št. 1351/72 [3], kakor je bila nazadnje spremenjena z Uredbo (EGS) št. 1323/86 [4], določa pogoje za priznavanje skupin proizvajalcev hmelja in njihovih združenj; ker člen 5 te uredbe navaja, da lahko združenje skupin proizvajalcev zaprosi za priznanje, če, med drugim, površine, ki so jih njeni člani registrirali kot obdelane, niso manjše od 500 hektarov; ker se zdi ta omejitev previsoka, kadar je v neki državi članici skupna površina, zasajena s hmeljem, manjša od 1000 hektarov; ker bi bilo treba to uredbo ustrezno spremeniti;

ker so ukrepi, predvideni v tej uredbi, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Členu 5(1) Uredbe (EGS) št. 1351/72 se doda naslednji pododstavek:

"Vendar najmanjša zahtevana površina znaša, kadar je v državi članici skupna površina, zasajena s hmeljem, manjša od 1000 hektarov, 250 hektarov."

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1987

Za Komisijo

Frans Andriessen

Podpredsednik

[1] UL L 175, 4.8.1971, str. 1.

[2] UL L 367, 31.12.1985, str. 32.

[3] UL L 148, 30.6.1972, str. 13.

[4] UL L 117, 6.5.1986, str. 12.

--------------------------------------------------
Uredba Sveta (EGS) št. 1494/88

z dne 3. maja 1988

o sklenitvi Sporazuma med Evropsko gospodarsko skupnostjo in Islamsko zvezno republiko Komori o ribolovu od obale Komorov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta Skupnost in Islamska zvezna republika Komori s pogajanji uskladili in parafirali Sporazum o ribolovu od obale Komorov; ker ta sporazum predvideva za ribiče iz Skupnosti možnosti ribolova v vodah, nad katerimi imajo Komori suverenost ali so pod njihovo jurisdikcijo;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

V imenu Skupnosti se odobri Sporazum med Evropsko gospodarsko skupnostjo in Islamsko zvezno republiko Komori o ribolovu od obale Komorov.

Besedilo Sporazuma je priloženo tej uredbi.

Člen 2

Predsednika Sveta se pooblasti, da imenuje osebe, pooblaščene za podpis Sporazuma, ki zavezuje Skupnost.

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. maja 1988

Za Svet

Predsednik

M. Bangemann

[1] UL C 73, 19.3.1988, str. 6.

[2] UL C 122, 9.5.1988.